el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el ru el el ru ru ru ru el el el el el el el it en de en de el el el el el el el el el el el el el el el
Ο Μιθριδάτης Β' (3ος αιώνας π.Χ.) ήταν ηγεμόνας του Βασιλείου του Πόντου κατά την ελληνιστική περίοδο, μέλος της Δυναστείας των Μιθριδατιδών. Δεν έχει σταθεί δυνατό να οριοθετηθεί χρονολογικά η βασιλεία του. Είναι γνωστό πως διαδέχτηκε τον πατέρα του, Αριοβαρζάνη, σε μικρή ηλικία, προσεγγιστικά το 250 π.Χ. Παππούς του υπήρξε ο Μιθριδάτης Α' ο Κτίστης, ιδρυτής του ποντικού κράτους. Κατά τη διάρκεια της βασιλείας του, άνοιξε γέφυρες επικοινωνίας με την ισχυρή Αυτοκρατορία των Σελευκιδών, οι οποίες επισφραγίστηκαν με επιγαμίες ανάμεσα στους δύο Οίκους.
δεδομένα (π • σ • ε )
Την περίοδο που ο πατέρας του απεβίωσε μαίνονταν ταραχές που είχαν προκαλέσει Γαλάτες πρώην μισθοφόροι. Επειδή ο νέος βασιλιάς ήταν πολύ νεαρός σε ηλικία, εκείνοι βρήκαν πάτημα να καταστρέψουν τη χώρα. Ωστόσο τη λύση προσέφερε τελικά η Ηράκλεια, γειτονική ισχυρή πόλη-κράτος.[1]
Ο Μιθριδάτης ήταν ο πρώτος βασιλιάς της Δυναστείας που εισήγαγε το αίμα των Σελευκιδών, ηγεμόνων της Συρίας και της Μέσης Ανατολής, στο οικογενειακό δέντρο της. Νυμφεύθηκε τη Λαοδίκη, κόρη του Αντίοχου Β' του Θεού,[2] λαμβάνοντας ως γαμήλιο δώρο τα εδάφη της Μεγάλης Φρυγίας.[3]
Το 220 π.Χ. ο Πόντος ενεπλάκη σε πόλεμο με την ισχυρή πόλη της Σινώπης, στις νότιες όχθες του Εύξεινου Πόντου. Οι κάτοικοι, φοβούμενοι μια πιθανή πολιορκία από το βασιλιά, ζήτησαν τη βοήθεια της ακμάζουσας πόλης της Ρόδου και προχώρησαν σε οχυρωματικά έργα. Ο Μιθριδάτης δεν κατάφερε να προσαρτήσει τη Σινώπη στην επικράτειά του, κάτι που πέτυχαν οι διάδοχοί του το 183 π.Χ.[6]
Αναφορικά με το διοικητικό ή πολιτιστικό έργο του Μιθριδάτη δεν διαθέτουμε πληροφορίες. Ωστόσο ο Πολύβιος τον συμπεριλαμβάνει ανάμεσα στους ηγεμόνες της Μικράς Ασίας που απέστειλαν δώρα και βοήθεια στη Ρόδο, η οποία δοκιμάστηκε από έναν ισχυρότατο σεισμό το 227 π.Χ. [7] Η ημερομηνία του θανάτου του παραμένει επίσης ακαθόριστη. Στο θρόνο του Πόντου, τον διαδέχτηκε ο Μιθριδάτης Γ', που κατά πάσα πιθανότητα ήταν γιος του.
Γέννηση του Μιθριδάτη Β', γιου του ηγεμόνα του Πόντου, Αριοβαρζάνη.
Ο Μιθριδάτης Β' ανεβαίνει στο θρόνο του βασιλείου σε μικρή ηλικία μετά το θάνατο του πατέρα του. Γαλάτες πρώην μισθοφόροι επωφελούνται ώστε να σπείρουν την καταστροφή στη χώρα.
Στο θρόνο των Σελευκιδών ανέρχεται ο Σέλευκος Β' Καλλίνικος.
Ο Μιθριδάτης νυμφεύεται τη Λαοδίκη, κόρη του Αντίοχου Β' του Θεού, και αδερφή του τότε ηγεμόνα των Σελευκιδών, λαμβάνοντας ως γαμήλιο δώρο τα εδάφη της Μεγάλης Φρυγίας.
Ολοκληρώνεται ο Γ΄ Συριακός πόλεμος ανάμεσα στη Συρία και την Πτολεμαϊκή Αίγυπτο.
Διεξαγωγή πολέμου ανάμεσα στο Σέλευκο Β' τον Καλλίνικο και τον αδερφό του Αντίοχο Ιέρακα για το θρόνο των Σελευκιδών. Ο Μιθριδάτης, κουνιάδος και των δύο, συντάσσεται με τον δεύτερο.
Ο Μιθριδάτης νικά το Σέλευκο σε μία μάχη όπου χάνουν τη ζωή τους 20.000 στρατιώτες του δεύτερου.
Ο Μιθριδάτης αποστέλλει βοήθεια στη Ρόδο που δοκιμάστηκε από έναν ισχυρότατο σεισμό.
Η κόρη του Μιθριδάτη, Λαοδίκη, ανακηρύσσεται Βασίλισσα της Συρίας, όταν ενώνεται με τα δεσμά του γάμου με τον Αντίοχο Γ' το Μέγα.
Η έτερη κόρη του, Λαοδίκη, παντρεύεται τον επιφανή στρατηγό Αχαιό.
Ο Πόντος έρχεται σε πόλεμο με την ισχυρή πόλη της Σινώπης.
Ο Μιθριδάτης Β' αφήνει την τελευταία του πνοή. Στο θρόνο ανέρχεται ο Μιθριδάτης Γ'.
↑ Μέμνων, «Ιστορία της Ηράκλειας», 16
↑ 2,0 2,1 Ευσέβιος, «Χρονικό», σελ. 251
↑ Ιουστίνος, «Επιτομή των Φιλιππικών του Πομπήιου Τρόγου», 38.5
↑ Πολύβιος, «Ιστορίες», 5.43
↑ Πολύβιος, «Ιστορίες», 5.74 και 8.20
↑ Πολύβιος, «Ιστορίες», 4.56
↑ Πολύβιος, «Ιστορίες», 5.90
Πρωτογενείς πηγές (Έλληνες και Ρωμαίοι)
Μέμνων, «Ιστορία της Ηράκλειας», Αγγλικά
Ευσέβιος ο Καισαρείας, «Χρονικό», Αγγλικά
Ιουστίνος, «Επιτομή των Φιλιππικών του Πομπήιου Τρόγου», Λατινικά & Αγγλικά
Bosworth A.B., Wheatley P.V., «The Origins of the Pontic House», JHS, 188, 1998, 155-164
McGing B.C., «The Kings of Pontus. Some Problems of Identity and Date», RhMus, 129, 1986, 248-259
Meyer Ε., «Geschichte des Königreichs Pontos», Chicago 1968
Molev E.A., «On the Origin of the Mithridates Dynasty in Pontus», VDI, 1983, 131-139
Panitschek P., «Zu den genealogischen Konstruktionen der Dynastien von Pontos und Kappadokien», RSA, 17-18, 1987, 73-95
Βέρα Στεφανίδου (2002). ««Δυναστεία των Μιθριδατιδών»». Encyclopedia of the Hellenic World, Asia Minor. Ίδρυμα Μείζονος Ελληνισμού. Ανακτήθηκε στις 12 Δεκεμβρίου 2009. [νεκρός σύνδεσμος]
William Smith (1870). ««Dictionary of Greek and Roman Biography and Mythology: Mithridates IV»». Αρχειοθετήθηκε από το πρωτότυπο στις 26 Οκτωβρίου 2005. Ανακτήθηκε στις 12 Δεκεμβρίου 2009.